Aziz Sancar
<s>Aziz Sancar [aˈziːz ˈsand͡ʒaɾ] (Savur, 8. septembra 1946.), turski i američki biokemičar i molekularni biolog.</s><s>Specijalizirao se u istraživanju popravka DNA, kontrolnih točaka staničnog ciklusa i cirkadijanog ritma.</s><s>S Tomasom Lindahlom i Paulom L. Modrichem podijelio je 2015. dodijeljenu im Nobelovu nagradu za kemiju za njihove mehaničke studije popravka DNA.</s>

<s>Suosnivač je Fondacije Aziza i Gwen Sancar, neprofitne organizacije za promicanje turske kulture i podupiranje turskih studenata u Sjedinjenim Državama.</s>

<s>Rani život i karijera 
Aziz Sancar rodio se 8. septembra 1946. u Savurskom distriktu Provincije Mardin u jugoistočnoj Turskoj u obitelji niže srednje klase.</s><s>Sedmo je od osmero djece.</s><s>Roditelji su mu bili nepismeni, no velik naglasak stavili su na obrazovanje.</s><s>Nećak je Mithata Sancara, zamjenika HDP-a Mardina.</s>

<s>Aziz Sancar je počasni član Turske akademije znanosti i Američke akademije umjetnosti i znanosti.</s>

<s>U svojem dugogodišnjem istraživanju proučavao je fotolijazu i mehanizme fotoreaktivacije.</s><s>U svojem inauguralnom članku u PNAS-u Sancar je uhvatio eluzivne radikale fotolijaze za kojima je tragao gotovo 20 godina, pruživši tako direktnu opservaciju fotociklusa za popravak timinskih dimera.</s>

<s>Aziz Sancar izabran je 2005. u Nacionalnu akademiju znanosti kao prvi tursko-američki član.</s><s>Na Univerzitetu u Sjevernoj Karolini u Chapel Hillu (UNC-CH) ima zvanje profesora Sarah Graham Kenan u biokemiji.</s><s>Oženjen je za Gwen Boles Sancar, koja je diplomirala iste godine i koja na Univerzitetu u Sjevernoj Karolini u Chapel Hillu također ima zvanje profesorice biokemije i biofizike.</s><s>Zajedno su osnovali Carolina Turk Evi, stalni turski centar u neposrednoj blizini kampusa UNC-CH-a, koji pruža diplomantski dom za četvero turskih istraživača na UNC-CH-u, kratkoročne gostinske usluge za turske gostujuće stručnjake i centar za promicanje tursko-američke razmjene.</s>

<s>Obrazovanje 
Sancar je dovršio studij medicine na Univerzitetu u Istanbulu u Turskoj, a doktorski studij na kojem je istraživao fotoreaktivirajući enzim E. coli dovršio je 1977. na Univerzitetu u Teksasu u Dallasu, u laboratoriju dr. C. Stana Ruperta, sada profesora emeritusa.</s>

<s>Nagrade 
Godine 2015. dodijeljena mu je Nobelova nagrada za kemiju, s Tomasom Lindahlom i Paulom L. Modrichem, za njihove mehaničke studije popravka DNA.</s><s>Sancar je nakon Orhana Pamuka, koji je također alumnus Univerziteta u Istanbulu, drugi turski nobelovac.</s>

<s>Reference</s>

<s>Turski naučnici
Američki biohemičari
Nobelovci za hemiju
Authority control</s>

